Úvod

Materiál Celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky             a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky (ďalej len „ozbrojených síl“) k 31. decembru 2017 bol vypracovaný na základe § 6 ods. 2 písm. c) a d) a ods. 3 písm. c) a d) zákona č. 321/2002 Z. z. 

Cieľom materiálu je v súlade s § 6 ods. 2 písm. c) a d) zákona č. 321/2002 Z. z.  navrhnúť vláde Slovenskej republiky na schválenie celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách  v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl k 31.12.2017, ktoré umožnia vykonať plánované organizačné zmeny ozbrojených síl  a tak vytvoria podmienky ozbrojeným silám a rezortu obrany plniť záväzky, ktoré pre ňu vyplývajú z členstva v NATO a EÚ a z medzinárodných zmlúv, ktorými je Slovenská republika viazaná   a zabezpečovať úlohy, ktoré pre rezort ministerstva obrany vyplývajú zo všeobecne záväzných právnych predpisov a zároveň umožnia rozvinutie ozbrojených síl v čase vojny a vojnového stavu.

1. Návrh celkových početných stavov vojakov a zamestnancov ozbrojených síl, vrátane vojakov dočasne vyčlenených podľa ustanovenia § 71 ods. 1 zákona        č. 281/2015 Z. z. v súlade s potrebami zabezpečenia obrany Slovenskej republiky     a bezpečnosti štátu a v súlade s medzinárodnými zmluvami, ktorými je Slovenská republika viazaná k 31. decembru 2017.

                                                                                                                                     Tabuľka 1

	Početné stavy vojakov 
	Početné stavy zamestnancov 
	Celkové početné stavy

	17 331
	

4 810
	22 141*


Početné stavy vojakov a zamestnancov uvedené v tabuľke zahŕňajú:

a) celkové počty profesionálnych vojakov, vojakov dobrovoľnej vojenskej prípravy ozbrojených síl, vrátane profesionálnych vojakov dočasne vyčlenených, podľa ustanovenia § 71 ods. 1 zákona  č. 281/2015 Z. z. na plnenie úloh ministerstva, Vojenskej polície, Akadémie ozbrojených síl generála Milana Rastislava Štefánika, rozpočtovej organizácie, príspevkovej organizácie, štátneho podniku a  akciovej spoločnosti v  zakladateľskej alebo zriaďovateľskej pôsobnosti ministerstva, prípadne inej právnickej osoby na koordináciu činností orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky alebo na úseku koordinácie a riadenia letovej prevádzky podľa osobitných predpisov.1) *Do celkových početných stavov vojakov nie sú zahrnuté počty profesionálnych vojakov Vojenského spravodajstva podľa osobitných predpisov.2)    
b) početné stavy zamestnancov v štátnej službe a zamestnancov pri výkone práce vo verejnom záujme ktorí tvoria civilný personál ozbrojených síl.3)    
Navrhované celkové početné stavy vojakov a zamestnancov neprekračujú počty osôb podľa protokolu o maximálnych národných úrovniach početných stavov osôb v konvenčných ozbrojených silách, ktoré boli ustanovené pre Slovenskú republiku v Zmluve o konvenčných ozbrojených silách v Európe, podpísaná v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.).    

Zmeny celkových početných stavov vojakov a zamestnancov 

Oproti celkovým početným stavom, ktoré schválila vláda  svojim uznesením č. 71       z 24. februára 2016 sa navrhuje k 31.12.2017 zvýšiť počty v ozbrojených silách o 578 profesionálnych vojakov a 833 zamestnancov pri výkone práce vo verejnom záujme z dôvodu  

zvýšenia tabuľkových počtov 5. pluku špeciálneho určenia, práporu ISTAR                       a 23. motorizovaného práporu, vykonania reorganizácie vnútornej štruktúry Generálneho štábu ozbrojených síl Slovenskej republiky a 13. mechanizovaného práporu, vytvorenia roty bojového zabezpečenia a 3. tímu riadenia presunov, vykonania unifikácie štábnych funkcií u  raketometného oddielu, ženijného práporu a opravárenského práporu s cieľom pokračovať v napĺňaní záverov z procesnej analýzy funkčných oblastí a prepodriadenia stredísk prevádzky objektov od Agentúry správy majetku, ktorá je v pôsobnosti Ministerstva obrany Slovenskej republiky, do pôsobnosti ozbrojených síl Slovenskej republiky v roku 2017. 
Ďalej sa navrhuje k 31.12.2017 zvýšiť počty profesionálnych vojakov dočasne vyčlenených, podľa ustanovenia § 71 ods. 1 zákona  č. 281/2015 Z. z. na plnenie úloh ministerstva, Vojenskej polície, Akadémie ozbrojených síl generála Milana Rastislava Štefánika, rozpočtovej organizácie, príspevkovej organizácie, štátneho podniku a akciovej spoločnosti v zakladateľskej alebo zriaďovateľskej pôsobnosti ministerstva, prípadne inej právnickej osoby na koordináciu činností orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky alebo na úseku koordinácie a riadenia letovej prevádzky podľa osobitných predpisov o 111 osôb z dôvodu zabezpečenia odborného riadenia orgánov materiálového manažmentu v úrade centrálnej logistiky, zaistenia osobnej bezpečnosti určených osôb pri ochrane a sprevádzaní na pozemných komunikáciách, zabezpečení policajnej ochrany a bezpečnosti objektu Styčného tímu pre integráciu síl NATO vo Vojenskej polícií a prípravy profesionálnych vojakov v prípravnej štátnej službe bakalárskeho štúdia a zabezpečenie stabilizácie a rozvoja personálu v Akadémií ozbrojených síl generála Milana Rastislava Štefánika. 

2. Návrh počtov hlavných druhov vojenských zbraní, vojenských zbraňových systémov a bojovej techniky v  ozbrojených silách v súlade s potrebami zabezpečenia obrany Slovenskej republiky a bezpečnosti štátu a v súlade               s medzinárodnými zmluvami, ktorými je Slovenská republika viazaná k 31. decembru 2017.

                                                                                                                                        Tabuľka 2   

	Zbraň / zbraňový systém
	Hlavný druh vojenskej zbrane, vojenského zbraňového systému a bojovej techniky
	Počty

	Vojenské zbrane
	Mínomety 
	58

	
	Húfnice 
	9

	Vojenské zbraňové systémy
	Samohybné kanónové húfnice 
	16

	
	Raketomety 
	17

	
	Protilietadlové raketové komplety stredného dosahu
	1

	
	Protilietadlové raketové komplety blízkeho dosahu
	5

	
	Protitankové komplety
	7

	
	Rádiolokačná technika (prehľadová, diaľkomery, výškomery)
	26

	
	Technika elektronického boja a elektronického prieskumu
	15

	Bojová technika
	Bojové tanky 
	22

	
	Bojové vozidlá pechoty
	159

	
	Obrnené transportéry
	60

	
	Bojové prieskumné vozidlá
	35

	
	Viacúčelové taktické vozidlá
	30

	
	Bojové lietadlá
	12

	
	Cvičné lietadlá
	10

	
	Dopravné lietadlá stredné 
	2

	
	Dopravné lietadlá ľahké  
	7

	
	Vrtuľníky viacúčelové
	14

	
	Vrtuľníky cvičné
	1


Počty hlavných druhov vojenských zbraní, vojenských zbraňových systémov a bojovej techniky v ozbrojených silách v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná, predstavujú počty vojenských zbraní na tabuľkách počtov ozbrojených síl v stave bezpečnosti. Sú spracované v súlade so štruktúrou hlavných druhov vojenských zbraní, vojenských zbraňových systémov a bojovej techniky uvedenej v dokumente Defence Planning Capability Review. Do počtov hlavných druhov vojenských zbraní, vojenských zbraňových systémov a bojovej techniky nie sú zahrnuté dispozičné a centrálne zásoby ozbrojených síl a výzbroj a technika nedotknuteľných zásob.

Podľa ustanovenia § 6 ods. 3 písm. c) zákona č. 321/2002 Z. z. sa navrhuje do počtov hlavných druhov vojenských zbraní, vojenských zbraňových systémov a bojovej techniky nezapočítavať hlavné druhy vojenských zbraní, vojenské zbraňové systémy a bojovú techniku, ktoré sa nachádzajú vo Vojenskom technickom a skúšobnom ústave Záhorie, tieto zbrane, zbraňové systémy a bojová technika, ktoré sú určené výlučne na výskum a vývoj, teda nie na zabezpečenie obrany štátu. Uvedený postup je v súlade s ustanovením článku 3 ods.1 písm. b) Zmluvy o konvenčných ozbrojených silách v Európe, podpísaná  v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch  a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.). podľa ktorého sa vojenské zbrane, vojenské zbraňové systémy a bojová technika určené na výskum a vývoj zaraďujú do kategórie R, t.j. „Research“ a nezapočítavajú sa do celkových počtov vojenských zbraní, vojenských zbraňových systémov a bojovej techniky aktívnych jednotiek. Evidujú sa iba ako existujúce na území štátu.

Navrhované počty hlavných druhov vojenských zbraní, vojenských zbraňových systémov a bojovej techniky nepresahujú limity stanovené pre Slovenskú republiku v Zmluve o konvenčných ozbrojených silách v Európe, podpísaná  v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.).    

Zmeny počtov hlavných druhov vojenských zbraní, vojenských zbraňových systémov    a bojovej techniky

Oproti počtom hlavných druhov vojenských zbraní, vojenských zbraňových systémov     a bojovej techniky, ktoré schválila vláda  svojim uznesením č. 71 z 24. februára 2016 dochádza k zmene počtu stredných dopravných lietadiel z 4 na 2 kusy v súlade s koncepciou vzdušných síl.

3. Návrh rozmiestnenia zväzkov, útvarov, úradov a zariadení ozbrojených síl k 31. decembru 2017.
Rozmiestnenie zväzkov, útvarov, úradov a zariadení ozbrojených síl je spracované tak, aby umožnilo vykonať plánované reorganizačné zmeny v roku 2017. 

                                                                                                                             Tabuľka 3
	P. č.
	Zväzok, útvar, úrad, zariadenie OS SR
	Rozmiestnenie

	1
	Generálny štáb ozbrojených síl SR
	Bratislava

	2
	Vojenská kancelária prezidenta 
	Bratislava

	3
	Čestná stráž prezidenta
	Bratislava

	4
	Vikariát ordinariátu 
	Bratislava

	5
	Úrad EPS
	Bratislava

	6
	Veliteľstvo posádky Bratislava
	Bratislava

	7
	Čestná stráž ozbrojených síl SR
	Bratislava

	8
	Vojenská hudba ozbrojených síl SR
	Bratislava

	9
	Vojenská hudba
	Banská Bystrica

	10
	Personálny úrad ozbrojených síl SR
	Liptovský Mikuláš, Bratislava

	11
	Jazykový inštitút
	Liptovský Mikuláš, Zvolen, Prešov, Nitra, Trenčín 

	12
	5. pluk špeciálneho určenia
	Žilina

	13
	Topografický ústav
	Banská Bystrica

	14
	Národné centrum EOD a RCHBO
	Nováky, Zemianske Kostoľany

	15
	Úrad hlavného lekára                           
	Ružomberok

	16
	Medzinárodné centrum výnimočnosti pre oblasť EOD
	Trenčín

	17
	Národné centrum vojenskej dopravy 
	Bratislava

	18
	Styčný tím pre integráciu síl NATO
	Bratislava

	19
	Základňa stacionárnych KIS
	Trenčín

	20
	Úrad logistického zabezpečenia 
	Trenčín 

	21
	Zásobovacia základňa I
	Nemšová, Poprad, Nemecká

	22
	Zásobovacia základňa II
	Martin, Žilina

	23
	Muničné sklady
 ZZ II
	Sklené, Rašov, Poprad, Nováky, Trenčín 

	24
	Centrum testovania munície (CTM) ZZ II
	Nováky

	25
	Zásobovacia základňa III
	Zemianske Kostoľany 

	26
	Veliteľstvo pozemných síl
	Trenčín

	27
	Prápor podpory velenia pozemných síl
	Trenčín

	28
	Základňa výcviku a mobilizačného doplňovania
	Martin, Prešov, Poprad

	29
	Vojenské výcvikové priestory

	Turecký vrch, Kamenica nad Cirochou

	30
	Základňa nasaditeľných KIS
	Ružomberok

	31
	Nasaditeľný modul KIS  (DCM  NATO)

	Ružomberok

	32
	Veliteľstvo 1. mechanizovanej brigády 
	Topoľčany

	33
	Rota podpory velenia 1. mechanizovanej brigády 
	Topoľčany

	34
	11. mechanizovaný prápor
	Martin

	35
	12. mechanizovaný prápor
	Nitra

	36
	13. mechanizovaný prápor
	Levice

	37
	Ženijný prápor
	Sereď, Michalovce, Martin

	38
	Prápor radiačnej, chemickej a biologickej ochrany 
	Rožňava, Bratislava, Trenčín

	39
	Raketometný oddiel
	Rožňava

	40
	Veliteľstvo 2. mechanizovanej brigády
	Prešov

	41
	Rota podpory velenia 2. mechanizovanej brigády
	Prešov

	42
	21. zmiešaný mechanizovaný prápor
	Trebišov, Ruskov

	43
	22. mechanizovaný prápor
	Michalovce

	44
	23. motorizovaný prápor
	Trebišov

	45
	Prápor ISTAR
	Prešov, Michalovce

	46
	Samohybný delostrelecký oddiel
	Michalovce 

	47
	Stredisko CIMIC a PSYOPS
	Martin

	48
	Veliteľstvo brigády bojového zabezpečenia
	Trenčín

	49
	Rota podpory velenia brigády bojového zabezpečenia
	Trenčín

	50
	Prápor CSS
	Prešov

	51
	Prápor logistiky
	Hlohovec

	52
	Prápor logistiky
	Topoľčany

	53
	Opravárenský prápor
	Martin

	54
	Opravovňa špeciálnej techniky PVO
	Banská Bystrica

	55
	Opravovňa LPIS
	Prešov

	56
	Opravovňa techniky ISTAR 
	Liptovský Mikuláš

	57
	Veliteľstvo vzdušných síl
	Zvolen 

	58
	Taktické krídlo
	Sliač 

	59
	Vrtuľníkové krídlo
	Prešov 

	60
	Dopravné krídlo
	Kuchyňa 

	61
	Vojenský výcvikový priestor – letecká strelnica
	Kuchyňa

	62
	Krídlo velenia, riadenia a prieskumu
	Zvolen 

	63
	Roty RL prieskumu
	Hlohovec, Mierovo, Močiar, Ožďany, Veľká Ida, Michalovce

	64
	Rota RT prieskumu
	Prešov, Voderady

	65
	Rádiové body / TACAN
	Čmele, Krížna, Haľagoš

	66
	Rádiové body
	Hlohovec, Kojšova Hoľa, Makovica, Močiar

	67
	Rádioretranslačný a rádiokomunikačný uzol
	Kendice

	68
	Protilietadlová raketová brigáda
	Nitra 

	69
	Technický oddiel
	Viničné 

	70
	Sklady vzdušných síl (VzS)
	Alekšince


Zoznam použitých skratiek:
	EPS
	ekumenická pastoračná služba
	PVO
	protivzdušná obrana

	KIS
	komunikačné a informačné systémy
	CSS
	bojové zabezpečenie

	EOD
	likvidácia výbušného výzbrojného materiálu    
	RL
	rádiolokačný

	CIMIC
	civilno-vojenská spolupráca
	RT
	rádiotechnický

	PSYOPS
	psychologické operácie
	ZZ
	zásobovacia základňa

	ISTAR
	spravodajstvo, sledovanie, získavanie polohy cieľov a prieskumu

	RCHBO
	radiačná, chemická a biologická ochrana

	LPIS
	letecké pozemné informačné systémy

	TACAN
	taktický rádionavigačný systém


Zmeny rozmiestnenia zväzkov, útvarov, úradov a zariadení ozbrojených  

Oproti rozmiestneniu zväzkov, útvarov, úradov a zariadení ozbrojených síl, ktoré schválila vláda  svojim uznesením č. 71 z 24. februára 2016 nedochádza k zásadným zmenám. Bolo spracované detailnejšie rozmiestnenie útvarov a zariadení logistického a výcvikového zamerania, ktoré majú rozmiestnenie vo viacerých posádkach.

Záver

Návrh celkových početných stavov vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách k 31. 12. 2017 vytvára v stave bezpečnosti dostatočné podmienky a predpoklady na plnenie úloh súvisiacich so zabezpečením obrany a bezpečnosti Slovenskej republiky aj na plnenie záväzkov vyplývajúcich pre Slovenskú republiku z členstva v NATO a EÚ a z iných medzinárodných zmlúv, ktorými je Slovenská republika viazaná a umožňujú rozvinutie ozbrojených síl v čase vojny a vojnového stavu.

1) Napríklad zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, § 12 ods. 1 písm. a) až c), e) a f) zákona              č. 575/2001 Z. z. o organizácii činnosti vlády a organizácii ústrednej štátnej správy v znení zákona  č. 78/2005 Z. z.


2) § 3 ods. 3 a 4 zákona Národnej rady Slovenskej republiky č. 198/1994 Z. z. o Vojenskom spravodajstve.


3) § 2 ods. 3 zákona č. 321/2002 Z. z. o ozbrojených silách Slovenskej republiky.

